उनकी चोंच के आकार में भिन्नता थी, जोकि उनके खानपान पर निर्भर था.
इस समुद्री यात्रा के दौरान डार्विन ने साउथ अमेरिका, अफ्रीका और ऑस्ट्रेलिया महाद्वीपों के तटवर्ती इलाकों में किस्म-किस्म के जीवों, वनस्पतियों और जीवाश्मों का अध्ययन किया, और बड़ी मात्रा में उनके सैंपल अपने साथ लाए. इस यात्रा के चौथे वर्ष में डार्विन और उनकी टीम ने गैलापगोस द्वीप समूह के पक्षियों और वनस्पतियों का विस्तृत अध्ययन किया. साउथ अमेरिका के महाद्वीप पर उन्होने एक नई चिड़िया देखी, इसे फिंच कहा जाता है. उन्होंने के गैलापगोस टापुओं में फिंच की 14 से ज्यादा प्रजातियां देखीं. इन पक्षियों की शारीरिक विशेषताएं बाकी दुनियाभर में पाई जाने वाली पक्षियों से बिलकुल अलग थीं. उन पक्षियों में से कुछ केवल बीज खातीं थीं, कुछ केवल कैक्टस और कुछ कीड़े खातीं थीं. उनकी चोंच के आकार में भिन्नता थी, जोकि उनके खानपान पर निर्भर था. डार्विन ने पाया कि द्वीपों के कछुओं की पीठ के कवच की संरचना में थोड़ा, मगर स्पष्ट अंतर है.